wickkiey/tamil-wikipedia-chunked huggingface dataset:
# ந,ந,ஈ,தி இளைஞர்களின் பாதிப்பு

**ந,ந,ஈ,தி இளைஞர்களின் பாதிப்பு** (LGBT youth vulnerability) என்பது வேற்றுப்பால்புணர் மற்றும் மாற்றுப்பாலினர் ஆகியோருடன் ஒப்பிடுகையில்,நங்கை, நம்பி, ஈரர், திருனர் (ந,ந,ஈ,தி) இளைஞர்கள் எதிர்கொள்ளும் அதீத சமூக பாதிப்பினைக் குறிப்பதாகும். இந்த பாதிப்பு அதிகரித்ததன் காரணமாக, வேற்றுப்பால்புணர் மற்றும் மாற்றுப்பாலினர் ஆகியோருடன் ஒப்பிடுகையில் மன மற்றும் உளவியல் ரீதியிலான வேறுபாடுகள் இந்த சமூகத்திற்கு அதிக அளவில் உள்ளது. ந,ந,ஈ,தி சமூகத்தின் இளைஞர்கள் தங்கள் பாலியல் நோக்குநிலை, சுய அடையாளம் மற்றும் சமூகத்தில் நிறுவனங்களின் ஆதரவு இல்லாததால், உடல்நல அபாயங்கள் மட்டுமல்லாமல், வன்முறைகளையும் எதிர்கொள்கின்றனர்.
# ந,ந,ஈ,தி இளைஞர்களின் பாதிப்பு

## சுகாதார ஆய்வுகள்

ந,ந,ஈ,தி இளைஞர்கள் தங்கள் மன ஆரோக்கியத்தை பாதிக்கும் பல்வேறு அழுத்தங்களை எதிர்கொள்கின்றனர். சமூகத்தின் பாகுபாடு காரணமாக வேற்றுப் பால்புணர், ந,ந,ஈ,தி சமூக மக்கள் மற்ற சமூக மக்களை விட மனரீதியிலான துன்புறுத்தல்களுக்கு ஆளாக்கபடும் விகிதம் 3 மடங்கு அதிகம் ஆகும். உதாரணமாக,ஒரு சமூகத்தில் இருந்து இன்னொரு சமூகமாக தன்னை அடையாளப்படுத்திக் கொண்டால் மற்ற சமூகத்தினர் தங்களை ஏற்றுக் கொள்வதில்லை என்ற பயம், கவலைக் கோளாறு, மனச்சோர்வு, தற்கொலை எண்ணங்கள் அல்லது போதைப்பொருள் எடுப்பது போன்ற துஷ்பிரயோக செயல்களில் ஈடுபடல் போன்ற செயல்களுக்கு வழிவகை செய்கிறது. மேலும், 10-14 வயதுக்குட்பட்டவர்களின் மரணத்திற்கு மூன்றாவது முக்கிய காரணமாகவும் மற்றும் 15-24 வயதானவர்களின் தற்கொலைக்கு இரண்டாவது முக்கிய காரணமாகவும் இது அமைகிறது. இந்த புள்ளிவிவரங்களில், ந,ந,ஈ,தி சமூகத்தின் இளைஞர்கள் மற்ற சமூக இளைஞர்களை விட மூன்று மடங்கு அதிகமாக தற்கொலை எண்ணத்தினால் பாதிக்கப்படுகிறார்கள்.  
கணக்கெடுப்பில் 10% ந,ந,ஈ,தி மாணவர்களுக்கு பள்ளியில் உள்ள பொருட்களை வைத்து அச்சுறுத்தலுக்கு ஆளானதாகவும்,34% மாணவர்கள் தாக்குதலுக்கு ஆளானதாகவும், 28% ந,ந,ஈ,தி மாணவர்கள் மின்னணு முறையில் கொடுமைப்படுத்தப்பட்டனர் மற்றும் 18% மாணவர்கள் உடல் ரீதியிலான வன்முறையை அனுபவித்தனர். மேலும் 18% ந,ந,ஈ,தி மாணவர்கள் ஒரு கட்டத்தில் உடலுறவு கொள்ள வேண்டிய கட்டாயம் ஏற்பட்டதாகவும் கூறினர். இதன்மூலம் இந்த சமூக மாணவர்கள் அதிகம் பாதிப்பிற்குள்ளானதற்கான தகவல்கள் உறுதி செய்யப்பட்டன. இருந்த போதிலும் 514,000 மாணவர்கள் தங்கள் "பாலியல் அடையாளம்" பற்றி இதில் தெளிவுபடுத்தவில்லை.
# ந,ந,ஈ,தி இளைஞர்கள் தற்கொலை

தற்கொலை முயற்சி எண்ணங்கள் பற்றிய ஆராய்ச்சி நடத்தப்பட்டதில் மற்ற சமூக குழுக்களுடன் ஒப்பிடுகையில் அகனள், உகவர், இருபால், திருநங்கைகள், நங்கை, நம்பி, ஈரர், திருனர் ஆகிய இளைஞர்களிடத்தில் அதிகமாக தற்கொலை எண்ணம் உள்ளது தெரியவந்துள்ளது.  
ந,ந,ஈ,தி மக்களுக்கு எதிராக பாகுபாடு காட்டும் சட்டங்கள் இயற்றப்படுவது உடல் மற்றும் மன ஆரோக்கியம் மற்றும் ந,ந,ஈ,தி இளைஞர்களின் நல்வாழ்வில் குறிப்பிடத்தக்க எதிர்மறையான தாக்கங்களை ஏற்படுத்துகிறது; உதாரணமாக, ந,ந,ஈ,தி மக்களிடையே மனச்சோர்வு மற்றும் போதைப்பொருள் பயன்பாடானது இந்த பாரபட்சமான சட்டங்கள் இயற்றப்பட்ட பிறகு கணிசமாக அதிகரித்துள்ளது அந்த ஆய்வில் தெரிய வந்துள்ளது. மாறாக, குற்றவியல் உரிமைகள் தொடர்பாக ந,ந,ஈ,தி மக்களை சமமாக அங்கீகரிக்கும் சட்டங்கள் இயற்றப்படுவது உடல் மற்றும் மன ஆரோக்கியம் மற்றும் ந,ந,ஈ,தி இளைஞர்களின் நல்வாழ்வில் குறிப்பிடத்தக்க நேர்மறையான தாக்கங்களை ஏற்படுத்தலாம். ஜனவரி 1999 முதல் டிசம்பர் 2015 வரை அமெரிக்கா முழுவதிலுமிருந்து நாடு தழுவிய தரவுகளின் ஆய்வில், ஒரே பாலின திருமணத்தை அங்கீகரிப்பது என்பது குழந்தைகளிடையே தற்கொலை முயற்சி விகிதம் குறைவதற்கான காரணமாக அமைகிறது என்பது தெரிய வந்துள்ளது. ந,ந,ஈ,தி குழந்தைகளின் மீது ஏற்படுத்திய கவனத்தின் விளைவாக அமெரிக்காவில் தற்கொலைக்கு முயலும் குழந்தைகளின் எண்ணிக்கை குறைந்துள்ளது.1991 முதல் 2017 வரையிலான 36 *OECD* நாடுகளின் தரவுகளைப் பயன்படுத்தி நடத்தப்பட்ட ஒரு ஆய்வில், ஓரினச்சேர்க்கை திருமணம் சட்டப்பூர்வமாக்கல் என்பது 100,000 இளைஞர்களில் 1.191 சதவீத இளைஞர்களே தற்கொலை செய்துள்ளதாகவும் இறப்பு வீதம் குறைவதற்கு இது ஒரு முக்கியமான காரணமாக அமைந்ததாகவும் இன்னும் சில காலம் இந்த குறைவன வீதம் தொடரும் எனவும் கூறியுள்ளது .  
ந,ந,ஈ,தி இளைஞர்களை கொடுமைப்படுத்துவது என்பது பல தற்கொலைகளுக்கு ஒரு முக்கியக் காரணியாகக் காட்டப்பட்டுள்ளது. 2000 களின் முற்பகுதியில் தொடர்ச்சியான தற்கொலைகள் இருந்தது, ந,ந,ஈ,தி இளைஞர்களிடையே தற்கொலையை குறைக்கும் முயற்சியில் அவர்களின் பிரச்சினைகள் மற்றும் தற்கொலைக்கான அடிப்படை காரணங்களில் அதிக கவனம் செலுத்தப்பட்டது. குடும்பங்கள் அவர்களை ஏற்றுக் கொள்ளுதல், அல்லது நடுநிலைமை ஆகியன இந்த இறப்பு வீதத்தினை குறைக்கும் என்பதை நிரூபித்துள்ளது.  
தற்கொலை தடுப்புக்கான தேசிய கூட்டணியானது , தற்கொலை எண்ணம் அல்லது தற்கொலை விகிதங்கள் குறித்து ஒட்டுமொத்த ந,ந,ஈ,தி மக்களிடமோ அல்லது குறிப்பாக ந,ந,ஈ,தி இளைஞர்களிடமோ மேற்கொள்ளப்பட்ட ஆய்வு முடிகள் இல்லை எனத் தெரிவித்தது.
# ந,ந,ஈ,தி இளைஞர்கள் தற்கொலை

## அறிக்கைகள் மற்றும் ஆய்வுகள்

மருத்துவ சமூக சேவகர் கெய்ட்லின் ராயனின் குடும்ப ஏற்பு திட்டம் ( சான் பிரான்சிஸ்கோ மாநில பல்கலைக்கழகம் ) தற்கொலை, எச்.ஐ.வி/எய்ட்ஸ் மற்றும் ஆதரவற்ற நிலை உட்பட ந,ந,ஈ,தி இளைஞர்களின் உடல்நலம், மனநலம் மற்றும் நல்வாழ்வில் குடும்ப ஒப்புதல் மற்றும் நிராகரிப்பின் விளைவு ஆகியன பற்றிய முதல் ஆய்வை நடத்தியது. அவர்களின் ஆராய்ச்சியில் ந,ந,ஈ,தி இளைஞர்கள் தங்களது இருபதாம் வயதினை அடையும் போது "இளமை பருவத்தில் (பெற்றோர்கள் மற்றும் பராமரிப்பாளர்களிடமிருந்து சிறிதளவு அல்லது நிராகரிப்பை அனுபவித்த இளைஞர்களுடன் ஒப்பிடும்போது) மற்ற சமூக மக்களை விட எட்டு மடங்கு அதிகமாக தற்கொலைக்கு முயன்றிருக்கிறார்கள், ஆறு மடங்கிற்கு மேல் அதீத மனச்சோர்வினால் பாதிக்கப்படுதல், மூன்று முறைக்கு மேல் சட்டவிரோத மருந்துகளைப் பயன்படுத்த வாய்ப்புள்ளது மற்றும் மூன்று மடங்குக்கு மேல் எச்.ஐ.வி அல்லது பிற நோய்களால் பாதிக்கப்பட வாய்ப்புள்ளது எனத் தெரியவந்தது
# பாக்கித்தானில் பாலியல் வல்லுறவு

**பாக்கித்தானில் பாலியல் வல்லுறவு** (*Rape in Pakistan*) என்பது ஒரு குற்றச் செயலாகும். இதற்கு பாக்கித்தான் சட்டங்களின் கீழ் மரணதண்டனையோ அல்லது பத்து முதல் இருபத்தைந்து ஆண்டுகள் வரை சிறைத்தண்டனையோ விதிக்கப்படும். குழு பாலியல் வல்லுறவு தொடர்பான வழக்குகளுக்கு, மரண தண்டனையோ அல்லது ஆயுள் தண்டனையோ விதிக்கப்படும். பாக்கித்தானில் வன்புணர்வு வழக்குகளை விசாரிக்க டிஎன்ஏ சோதனையும், பிற அறிவியல் சான்றுகளும் பயன்படுத்தப்படுகின்றன.  
பாக்கித்தானில் பாலியல் வல்லுறவு முக்தர் மா பீபியை அரசியல் ரீதியாக அனுமதித்த பிறகு சர்வதேச கவனத்திற்கு வந்தது. பாலியல் வன்கொடுமைக்கு எதிரான போர் (WAR) என்ற குழு பாக்கித்தானில் பாலியல் பலாத்காரத்தின் தீவிரத்தையும், காவல்துறையின் அலட்சியத்தையும் ஆவணப்படுத்தியுள்ளது. பெண்களைப்பற்றிய ஆய்வில் ஈடுபட்டுள்ள பேராசிரியர் சகாலா ஹேரியின் கூற்றுப்படி, பாக்கித்தானில் பாலியல் பவல்லுறவு "பெரும்பாலும் நிறுவனமயமாக்கப்படுகிறது. மேலும், அமைதியும் சில நேரங்களில் அரசின் வெளிப்படையான ஒப்புதலும்" உள்ளது.  
மகளிர் உரிமை குழுவான மகளிர் செயல் மன்றத்தின் இணை நிறுவனரான மறைந்த வழக்கறிஞர் அஸ்மா ஜெகாங்கீரின் கூற்றுப்படி, பாக்கித்தானில் காவலில் உள்ள 72% பெண்கள் உடல் ரீதியாகவோ அல்லது பாலியல் ரீதியாகவோ துன்புறுத்தப்படுகிறார்கள். மகளிர் செயல் மன்றத்தின் கூற்றுப்படி, பாலியல் வல்லுறவு செய்பவர்களில் 82%க்கும் அதிகமானோர் குடும்ப உறுப்பினர்களாக்வோ, தந்தையாகவோ, சகோதரர்களாகவோ, தாத்தாவாகவோ, பாதிக்கப்பட்டவர்களின் மாமாக்களாகவோ இருக்கின்றனர்.  
2019ஆம் ஆண்டில், பாக்கித்தான் அரசு நாடு முழுவதும் 1,000க்கும் மேற்பட்ட சிறப்பு நீதிமன்றங்களை நிறுவியது. பாக்கித்தானில் பெண்களுக்கு எதிரான வன்முறை தொடர்பான பிரச்சினைகளை தீர்ப்பதில் மட்டுமே இந்த சிறப்பு நீதிமன்றங்கள் கவனம் செலுத்தப் போகின்றன. சிறப்பு நீதிமன்றங்களை நிறுவியது பல மனித உரிமை அமைப்புகளால் பாராட்டப்பட்டது.
# பாக்கித்தானில் பாலியல் வல்லுறவு

## வரலாறு

1979க்கு முன், பாக்கித்தான் தண்டனைச் சட்டத்தின் பிரிவு 375, பதினான்கு வயதுக்குட்பட்ட சிறுமிகள் சம்மதம் பெற்றிருந்தாலும் பாலியல் செயல்களில் ஈடுபடுவதற்கு தடை விதிக்கப்பட்டுள்ளது.  
1979ஆம் ஆண்டில், பாக்கித்தான் சட்டமன்றம் நாட்டின் வரலாற்றில் முதன்முறையாக வன்புணர்வு மற்றும் விபச்சார குற்றங்களை தடை செய்தது. புதியச் சட்டத்திருத்தத்தின் படி, திருமணத்திற்கு புறம்பான பாலுறவுக்கான மரண தண்டனை என்பதும், வன்புணர்வு வழக்குகளை நிரூபிக்க பாதிக்கப்பட்ட நான்கு சாட்சிகளை ஆஜர்படுத்த வேண்டிய தேவை நீக்கப்பட்டது. திருமணத்திற்கு வெளியே பாலுறவு கொண்ட குற்றவாளிகளுக்கு மரண தண்டனையும், கசையடியும் வழன்கப்படுவது நீக்கப்பட்டது. இருப்பினும், திருமணத்திற்கு வெளியே பாலுறவு கொள்வது இன்றும் ஐந்து வருட சிறைத்தண்டனை அல்லது 165 அமெரிக்க டாலர் அபராதத்துடன் குற்றவியல் குற்றமாக கருதப்படுகிறது. பெண்கள் பாதுகாப்பு மசோதா வல்லுறவை விவரிக்கிறது:  
2006 ஆம் ஆண்டு பெண்கள் பாதுகாப்புச் சட்டங்களின் கீழ் வண்புணர்ச்சிக்கான தண்டனை மரணம் அல்லது பத்து முதல் இருபத்தைந்து ஆண்டுகள் வரை சிறை விதிக்கலாம். பாலியல் பலாத்காரம் தொடர்பான வழக்குகளுக்கு, மரண தண்டனை அல்லது ஆயுள் தண்டனை விதிக்கலாம்.  
2000 ஆம் ஆண்டு முதல், பல்வேறு பெண்களும், விடலைப் பருவபெண்களும் பாலியல் வன்கொடுமைக்குப் பிறகு அதைப் பேசத் தொடங்கினர். ஒரு பெண் அமைதியாக கஷ்டப்பட வேண்டும் என்ற பாரம்பரியத்திற்கு எதிராக, அவர்கள் செய்தி ஊடகங்களிலும், அரசியல்வாதிகளுக்கும் அழுத்தம் கொடுத்தனர். பாக்கித்தானின் மனித உரிமைகள் ஆணையத்தின் சமீபத்திய அறிக்கை 2009 ஆம் ஆண்டில், பாக்கித்தானில் நடந்த சட்டவிரோத பெண் கொலைகளில் 46 சதவீதம் "ஆணவவக் கொலைகள்" என்று மதிப்பிட்டுள்ளது.
# பாக்கித்தானில் பாலியல் வல்லுறவு

## இதையும் பார்க்கவும்

- அமிலத் தாக்குதல்
- சிறுவர் திருமணம்
- வரதட்சணை மரணம்
- குடும்ப வன்முறை
- ஆணவக் கொலை
- பாக்கித்தானில் பெண்களுக்கு எதிரான வன்முறைகள்
- பாக்கித்தானில் பெண்கள்
# ந,ந,ஈ,தி தத்தெடுத்தல்

**ந,ந,ஈ,தி தத்தெடுப்பு** (LGBT adoption) என்பது அகனள், உகவர், இருபால், திருநங்கைகள் ( நங்கை, நம்பி, ஈரர், திருனர் ) ஆகிய சமூக மக்களால் குழந்தைகளை தத்தெடுப்பது ஆகும். இது ஒரே பாலின தம்பதியினரின் மற்ற பாலினத்தவரின் உயிரியல் ரீதியிலான குழந்தைகளை தத்தெடுத்தல், அல்லது ஒரு ந,ந,ஈ,தி நபர் தனியாக தத்தெடுத்தல் ஆகிய ஏதேனும் ஒன்றாக இருக்கலாம்.இருபத்தேழு நாடுகளிலும் மற்றும் சார்பு பிரதேசங்களிலும் ஒரே பாலின தம்பதிகளால் மேற்கொள்ளப்படும் தத்தடுத்தல் என்பது சட்டப்பூர்வமானது ஆகும். மேலும், ஐந்து நாடுகளில் ஒரே பாலின தம்பதிகள் மறு தாரக் குழந்தைகளை தத்தெடுப்பது சட்டபூர்வமானதாக உள்ளது.  
அரசியலமைப்புகள் மற்றும் சட்டங்கள் பொதுவாக ந,ந,ஈ,தி நபர்களின் தத்தெடுப்பு உரிமைகளை தெளிவுபடுத்த முடியாது என்பதால், நீதித்துறை முடிவுகள் தான் அவர்கள் தனித்தனியாக அல்லது ஜோடிகளாக பெற்றோராக பணியாற்ற முடியுமா என்பதை தீர்மானிக்கின்றன.  
ந,ந,ஈ,தி தத்தெடுப்பதை எதிர்ப்பவர்கள் ந,ந,ஈ,தி பெற்றோரின் வளர்ப்பு முறைகள் குழந்தைகளை மோசமாக பாதிக்கிறது என்று கூறுகின்றனர். இருப்பினும், அறிவியல் ஆராய்ச்சி முடிவுகள் மற்ற பெற்றோரைப் போலவே ஓரினச்சேர்க்கையாளர் மற்றும் திருநங்கை பெற்றோர்களும் குழந்தை வளார்ப்பில் தகுதியும் திறனும் உடையவர்கள் என்பதை காட்டுகின்றன, மேலும் அவர்களின் குழந்தைகள் உளவியல் ரீதியாக ஆரோக்கியமானவர்களாகவும், மற்ற பெற்றோர்களால் வளர்க்கப்பட்டவர்களைப் போல சமூகத்தில் அனுசரித்துப் போகும் திறனைப் பெற்றுள்ளனர் என்றும் கூறுகிறது. அமெரிக்கா, கனடா மற்றும் ஆஸ்திரேலியாவில் உள்ள மனநல நிபுணர்களின் குறிப்பிடத்தகுந்த சங்கங்கள், நம்பகமான அனுபவ ரீதியிலான ஆராய்ச்சிகள் இது தொடர்பாக ஏதும் இல்லை எனக் கூறுகிறது.
# ந,ந,ஈ,தி தத்தெடுத்தல்

## ந,ந,ஈ,தி பெற்றோர்

ந,ந,ஈ,தி பெற்றோர் தத்தெடுத்தல் தொடர்பான ஆய்வில் அவர்கள் பெரும்பாலும் தங்கள் அசல் குடும்பம் மற்றும் தங்களது குடும்பங்களோடு தொடர்பில்லாத குடும்பங்களைச் சேர்ந்த குழந்தைகளைத் தத்தெடுத்தல் எனும் வேறுபாட்டினை உணரவில்லை என்று கூறுகிறது. இது ந,ந,ஈ,தி பெற்றோர்கள் குழந்தைத் தத்தெடுத்தலுக்கு எதிரானவர்களின் கருத்திற்கு வலு சேர்க்கும் வகையில் அமைகிறது. பெற்றோரின் பாலியல் நோக்குநிலை மற்றும் குழந்தை அனுசரிப்பு ஆகியவற்றுக்கு இடையே குறிப்பிடத்தக்க தொடர்புகள் இல்லை என்று ஆய்வு கண்டறிந்துள்ளது.  
எதிர் பாலின தம்பதிகளின் குழந்தைகளைப் போலவே ஒரே பாலினத் தம்பதியினரின் குழந்தைகளும் கல்வி கற்கிறார்கள் என்று அறிவியல் ஆராய்ச்சி சுட்டிக்காட்டுகிறது.
# ந,ந,ஈ,தி தத்தெடுத்தல்

## விவாதம்

### வாதங்கள்

ந,ந,ஈ,தி மக்களால் குழந்தைகளை தத்தெடுப்பது ஒரு விவாதத்திற்குரிய பிரச்சினையாக உள்ளது. உதாரணமாக, அமெரிக்காவில், ந,ந,ஈ,தி மக்கள் தத்தெடுப்பைத் தடுக்கும் சட்டம் பல அதிகார வரம்புகளில் அறிமுகப்படுத்தப்பட்டுள்ளது; இத்தகைய முயற்சிகள் பெரும்பாலும் தோற்கடிக்கப்பட்டன. 1973 க்கு முன்பு, மாநில நீதிமன்றங்கள் பொதுவாக ஓரினச்சேர்க்கையாளர்கள் மற்றும் திருநங்கை தத்த்டுத்தல் மூலம் குழந்தை வளர்ப்பு என்பதனை தடை செய்துள்ளது.  
முக்கிய தொழில்முறை நிறுவனங்கள் ஒரே பாலின தம்பதியினரின் தத்தெடுப்புக்காக அறிக்கைகளை வெளியிட்டுள்ளன. அமெரிக்க உளவியல் சங்கம் ஓரினச்சேர்க்கை தம்பதியினரை தத்தெடுப்பதற்கு ஆதரவளித்துள்ளது,  
பின்வரும் வாதங்கள் ந,ந,ஈ,தி பெற்றோர்களால் தத்தெடுக்கப்படுவதை ஆதரிக்கின்றன:  
ஒரு குடும்பம், பாதுகாவலர்கள் அல்லது அவர்களின் நல்வாழ்வைக் கவனித்துக்கொள்ளக்கூடிய நபர்களைத் தேர்வு செய்வது என்பது குழந்தையின் உரிமை மனித உரிமைகள் - குடும்ப வாழ்க்கைக்கான குழந்தை மற்றும் பெற்றோரின் உரிமை . ஒரே பாலினத்தவர் அல்லது வழக்கமான பெற்றோரால் வளர்க்கப்படும் குழந்தைகளிடையே கிட்டத்தட்ட வேறுபாடுகள் இல்லை. . ந,ந,ஈ,தி பெற்றோருக்கு எதிரானவர்களின் கூற்றுகள் வலுவாக இருந்தபோதிலும், ஒரே பாலின தம்பதிகள் ஒரு குழந்தையை சரியான முறையில் வளர்க்க நல்ல நிலைமைகளை வழங்க முடியும் . ஆதரவற்றோர் இல்லத்திற்கு தத்தெடுப்பு ஒரு சிறந்த மாற்றாகும்
-
# மோனிகா படேல்

**மோனிகா படேல்** (*Monica Patel*) (பிறப்பு 26 ஏப்ரல் 1999) என்பவர் இந்திய துடுப்பாட்ட வீரர் ஆவார். இவர் பிப்ரவரி 2021இல், தென்னாப்பிரிக்காவுக்கு எதிரான வரையிட்ட நிறைவுகள் துடுப்பாட்ட போட்டியில் இந்தியப் பெண்கள் துடுப்பாட்ட அணியின் சார்பில் தனது முதல் பன்னாட்டுப் போட்டியில் அறிமுகமானார். பெண்கள் ஒரு நாள் பன்னாட்டுப் போட்டியில் தென்னாப்பிரிக்காவுக்கு எதிராக 7 மார்ச் 2021 அன்று விளையாடினார்.
# திருநங்கை உரிமைகள்

ஒரு நபர், அவர்களின் பாலின அடையாளம் சீரற்றதாக இருந்தாலோ அல்லது பிறப்பின் போது பாலினத்துடன் கலாச்சார ரீதியாக தொடர்புடையதாக இல்லாவிட்டாலோ, அந்த பாலினத்துடன் தொடர்புடைய பாலினப் பாத்திரம் மற்றும் சமூக அடையாளத்துடன் ஒரு நபர் திருநங்கையாக கருதப்படலாம். அவர்களின் பாலின அடையாளத்துடன் ஒத்துப்போகும் ஒரு புதிய பாலின நிலையை அவர்கள் கொண்டிருக்கலாம் அல்லது நிறுவ விரும்பலாம்.  
உலகளவில், பெரும்பாலான சட்ட அதிகார வரம்புகள் ஆண் மற்றும் பெண் ஆகிய இரண்டு பாரம்பரிய பாலின அடையாளங்கள் மற்றும் சமூக பாத்திரங்களை அங்கீகரிக்கின்றன, ஆனால் வேறு எந்த பாலின அடையாளங்களையும் வெளிப்பாடுகளையும் விலக்க முனைகின்றன. இருப்பினும், சில நாடுகள், சட்டப்படி, மூன்றாம் பாலினத்தை அங்கீகரிக்கின்றன . "ஆண்" மற்றும் "பெண்" போன்ற பொதுவான வகைகளுக்கு வெளியே உள்ள மாறுபாடுகளின் அவசியத்தினைப் பற்றி இப்போது அதிக புரிதல் உள்ளது. மேலும் பல புதிய பெயர்கள் இவர்களைக் குறிக்கும் வகையில் இலக்கியங்களில் பயன்படுத்தப்படுகின்றன.இதில் *பாஞ்செண்டர்*, *ஜெண்டர்குயர்*, *பாலிஜெண்டர்* மற்றும் *அஜெண்டர்* ஆகியன குறிப்பிடத்தக்கன.  
திருநங்கைகளின் உரிமைகள் தொடர்பான பெரும்பாலான பிரச்சினைகள் பொதுவாக குடும்பச் சட்டத்தின் ஒரு பகுதியாகக் கருதப்படுகின்றன, குறிப்பாக திருமணப் பிரச்சினைகள் ,மணமகனின் காப்பீடு அல்லது சமூகப் பாதுகாப்பிலிருந்து எவ்வாறு திருநங்கை பயனடைய இயலும் என்பதில் சிக்கல்கள் எழுகின்றன.  
திருநங்கைகளுக்கு வழங்கப்படும் சட்ட அங்கீகாரங்கள் உலகம் முழுவதும் பரவலாக வேறுபடுகிறது. ஒரு தனிநபரின் பிறப்புச் சான்றிதழில் சட்டபூர்வ பாலின மாற்றத்தை அனுமதிப்பதன் மூலம் பல நாடுகள் திருநங்களைகளை அங்கீகரிக்கின்றன. பல திருநங்கைகள் தங்கள் உடலை மாற்றுவதற்கான நிரந்தர அறுவை சிகிச்சை, பாலியல் மறுசீரமைப்பு அறுவை சிகிச்சை (SRS) திருநங்கை நாளமில்லாச் சுரப்பிச் சிகிச்சை (HRT) மூலம் தங்கள் உடலை பகுதியளவு நிரந்தரமாக மாற்றிக் கொள்கிறார்கள். பல நாடுகளில், சட்டப்பூர்வ அங்கீகாரத்தினைப் பெற இந்த மாற்றங்கள் தேவைப்படுகின்றன.  
சில அதிகார வரம்புகளில், திருநங்கைகள் (பாலினமற்றவர்கள் என்று கருதப்படுபவர்கள்) திருநங்கைகளுக்கு வழங்கப்படும் சட்ட அங்கீகாரத்திலிருந்து பயனடையலாம்.
# திருநங்கை உரிமைகள்

### ஆங்காங்

ஹாங்காங்கின் இறுதி மேல்முறையீட்டு நீதிமன்றம் ஒரு திருநங்கை பெண்ணுக்கு தனது காதலனை திருமணம் செய்ய உரிமை உண்டு என்று தீர்ப்பளித்தது. 13 மே 2013 அன்று தீர்ப்பு வழங்கப்பட்டது..
# திருநங்கை உரிமைகள்

### இந்தியா

ஏப்ரல் 2014 இல், இந்திய உச்சநீதிமன்றம் திருநங்கைகளை 'மூன்றாம் பாலினம்' என்று அறிவித்தது. இந்தியாவில் (ஹிஜ்ரா மற்றும் பிறர்) திருநங்கைகள் சமூகம் இந்தியாவிலும் இந்து புராணங்களிலும் நீண்டகால வரலாற்றைக் கொண்டுள்ளது.  
திருநங்கைகள் (உரிமைகள் பாதுகாப்பு) சட்டம், 2019, நவம்பர் 2019 இல் பாராளுமன்றத்தால் நிறைவேற்றப்பட்டது மற்றும் 11 ஜனவரி 2020 அன்று நடைமுறைக்கு வந்தது. இது கல்வி, வேலைவாய்ப்பு மற்றும் சுகாதாரப் பாதுகாப்பில் உள்ள பாகுபாடுகளிலிருந்து திருநங்கைகளைப் பாதுகாக்கிறது. இது தனிநபரின் பாலின அடையாளத்தை அங்கீகரிக்கிறது, மேலும் அவர்களின் புதிய பாலின அடையாளத்துடன் சான்றிதழ் வழங்குவதற்கு சட்டத்தில் விதிகள் உருவாக்கப்பட்டுள்ளன. சான்றிதழ் பெறுவதில் உள்ள சிரமம் குறித்தும், உள்ளூர் அதிகாரிகளிடையே விழிப்புணர்வு இல்லாமை மற்றும் பிரச்சினையின் உணர்திறன் இல்லாமை குறித்தும் திருநங்கைகள் சமூகத்தில் சிலருக்கு இட ஒதுக்கீடு உள்ளது. இந்த மசோதாவுக்கு எதிராக ந,ந,ஈ,தி சமூக மக்கள் போராடினார். இந்த மசோதா திருநங்கைகளுக்கு உதவுவதற்கு பதிலாக காயப்படுத்துகிறது. என்று அவர்கள் கருதினார்கள்.
# பாக்கித்தானில் ஆணவக் கொலைகள்

**பாக்கித்தானில் ஆணவக் கொலைகள்** (*Honour killing in Pakistan*) (*கரோ-கரி* என உள்நாட்டில் அறியப்படுகிறது ) உலகில் எந்த நாட்டிலும் அதிக எண்ணிக்கையிலான ஆவணப்படுத்தப்பட்ட மற்றும் மதிப்பிடப்பட்ட ஆணவக் கொலைகள் பாக்கித்தானில் நடைபெறுகின்றன. உலகின் நடக்கும் ஆணவக் கொலைகளில் ஐந்தில் ஒரு பங்கு பாக்கித்தானில் நிகழ்கிறது (ஆண்டுக்கு 5,000 இல் 1,000). ஆணவக் கொலை என்பது ஒரு குடும்பத்தின் உறுப்பினரை அவர் குடும்பத்துக்கு இழிவு கொண்டு வந்தார் என்று கருதி அக்குடும்பத்தின் உறுப்பினர்கள் சிலர் கொலை செய்வதைக் குறிக்கிறது. பொதுவாகப் பெண்களையே இப்படிக் கொல்கின்றனர். காதல், மணவிலக்கு, கள்ள உறவு, வண்புணர்ச்சி, முறைபிறழ் புணர்ச்சி, நிச்சயிக்கப்பட்ட திருமணத்தை மறுத்தல், குடும்பக் கட்டுப்பாடுகளை மீறல் எனப் பல காரணங்களால் இக்கொலை நடக்கிறது.. பாதிக்கப்பட்டவரின் மரணம் குடும்பத்தின் நற்பெயரையும் மரியாதையையும் மீட்டெடுப்பதற்கான ஒரு வழியாக கருதப்படுகிறது.  
ஆயிரக்கணக்கான ஆண்டுகளாக பாக்கித்தானில் ஆணவக் கொலை ஒரு நடைமுறையாக இருந்திருக்கலாம். சமீபத்திய சட்ட சீர்திருத்தங்கள் இருந்தபோதிலும், இது பாக்கித்தானில் இன்றும் பொதுவான நடைமுறையாக உள்ளது. சர்வதேச, பாக்கித்தான் ஆர்வலர்களும், ஆர்வலர் குழுக்களும் இந்த நடைமுறையை முடிவுக்கு கொண்டுவர வலியுறுத்துகின்றனர். இருப்பினும் சிலர் இந்த நடைமுறையை கண்டிக்கத் தேர்வு செய்யாவிட்டால் மாற்றம் உண்மையில் நடக்காது என்று சிலர் கூறுகிறார்கள்.
# பாக்கித்தானில் ஆணவக் கொலைகள்

## பின்னணி

ஆணவக் கொலை என்பது ஒரு கொலைச் செயலாகும். இதில் ஒரு நபர் தனது உண்மையான அல்லது ஒழுக்கக்கேடான நடத்தைக்காக கொல்லப்படுகிறார். இத்தகைய "ஒழுக்கக்கேடான நடத்தை" திருமணத் துரோகத்தின் வடிவமாக இருக்கலாம். நிச்சயிக்கப்பட்ட திருமணத்திற்கு ஒப்புக்கொள்ள மறுப்பது, விவாகரத்து கோருதல், ஊர்சுற்றும் நடத்தை, வன்புணர்ச்சி போன்றவை. சந்தேகமும், குற்றச்சாட்டுகளும் மட்டுமே ஒரு குடும்பத்தின் கௌரவத்தை கெடுக்க போதுமானது. எனவே அந்தப் பெண்ணின் கொலைக்கு உத்தரவாதம் அளிக்க இதுவே போதுமானதாகிறது.
# பாக்கித்தானில் ஆணவக் கொலைகள்

## பரவல்

மற்ற நாடுகளைப் போலவே, ஆணவவக் கொலைகளின் சரியான எண்ணிக்கை தெரியவில்லை. பாக்கித்தானின் மனித உரிமைகள் ஆணையத்தில் 2017இல் 460 வழக்குகள் பதிவாகியுள்ளன. 194 ஆண்களும் 376 பெண்களும் பலியாகியுள்ளனர். இந்தக் கொலைகளில், 253 சட்டவிரோத உறவுகளை மறுத்ததாலும், 73 திருமண விருப்பத்தை மறுத்ததாலும் தூண்டப்பட்டன.
# பாக்கித்தானில் ஆணவக் கொலைகள்

## இதையும் காண்க

- ஆசிட் வீசுதல்
- பாக்கித்தானில் பாலியல் வல்லுறவு
- பாக்கித்தானில் பெண்களுக்கு எதிரான வன்முறைகள்
- இஸ்லாத்தில் பெண்கள்
# பாலின பன்முகத்தன்மை

**பாலின பன்முகத்தன்மை** (Gender diversity) என்பது வெவ்வேறு பாலின மக்களின் சமமான அல்லது நியாயமான பிரதிநிதித்துவம் ஆகும். இது பொதுவாக ஆண்கள் மற்றும் பெண்களின் சம விகிதத்தைக் குறிக்கிறது, ஆனால் ஆண், பெண் அல்லாத பாலின மக்களையும் உள்ளடக்கியிருக்கலாம். பெருநிறுவனங்களில் காணப்படும் பாலின வேறுபாடு பரவலாக விவாதிக்கப்பட்டது, அதுமட்டுமல்லாது கணினி, பொறியியல், மருத்துவம் மற்றும் அறிவியல் உட்பட பாரம்பரியமாக ஆண்களால் ஆதிக்கம் செலுத்தும் துறைகளில் பாலின வேறுபாட்டை ஆய்வு செய்து பன்முகத்தனமையினை அதிகரிக்கும் முயற்சிகள் நடைபெற்று வருகிறது.
# பாலின பன்முகத்தன்மை

## பாலின பன்முகத் தன்மையின் நன்மைகள்

நிறுவனங்கள் பலதரப்பட்ட மக்களை ஈர்க்கும் வாய்ப்பு அதிகம், பாலின சமத்துவக் கொள்கையினை கருத்தில் கொள்ளும் நபர் உரிமையாளராக இருந்தால் பல வகையான மக்களை பணிக்கு அமர்த்துவார்.
# பாலின பன்முகத்தன்மை

## பாலின பன்முகத் தன்மையின் நன்மைகள்

### நிதிநிலை செயல்பாடு

சில ஆய்வுகள் , அதிக பன்முகத் தன்மை இருக்கும் இடங்களில் அதிக வருவாயினை ஈட்டும் என கூறுகிறது. ஆனால் மற்ற ஆய்வுகள் இந்த கூற்றை ஆதரிக்கவில்லை.
# பாலின பன்முகத்தன்மை

## பாலின பன்முகத் தன்மையின் நன்மைகள்

### புகழ்

பாலின பன்முகத்தனமையானது ஒரு நிறுவனத்திற்கு நேரடியாகவோ அல்லது மறைமுகவாகவோ நற்பெயரை கொடுக்கக் கூடியது.  
மறைமுகமாக, பெண் இயக்குநர்கள் பணியாளார்களை அதிகம் கவனிக்கிறார்கள் மற்றும் அவர்கள் ஒப்பீட்டளவில் மோசடி செய்வதற்கான வாய்ப்புகள் குறைவாக உள்ளது.
# பாலின பன்முகத்தன்மை

## பாலின பன்முகத் தன்மையின் நன்மைகள்

### வாடிக்கையாளர் தளம்

ஆண்களும் பெண்களும் வெவ்வேறு கண்ணோட்டங்கள், யோசனைகள் மற்றும் சந்தை நுண்ணறிவுகளைக் கொண்டிருப்பதால், பாலின பன்முகத் தன்மை கொண்ட பணியாளர்கள் சிறப்பாக சிக்கலைத் தீர்க்க உதவுகிறார்கள். பாலினம்-வேறுபட்ட பணியாளர்களை பணியமர்த்துவதன் மூலம் மாறுபட்ட வாடிக்கையாளர் தளத்திற்கு சேவை செய்ய அந்த நிறுவனம் அனுமதிக்கிறது என்பதை *காலப்* 2014 ஆம் ஆண்டில் மேற்கொண்ட ஆய்வின் மூலம் கண்டறியப்பட்டுள்ளது. வாடிக்கையாளர் புரிதல் மற்றும் திருப்தியடைதல் போன்றவற்றால் பாலின பன்முகத்தன்மை கொண்ட நிறுவனங்கள் பயனடைகிறது.
# பாலின பன்முகத்தன்மை

## பாலின பன்முகத் தன்மையின் நன்மைகள்

### முடிவெடுக்கும் செயல்முறைகள்

பணியாளர் கூட்டங்களில் பன்முகத் தன்மை கொண்ட ஆலோசனைகள் வழங்கப்படுவதன் மூலம் சிக்கலை பல விதங்களில் அணுகி அதனை நிவர்த்தி செய்ய வழிவகுக்கிறது. இது பணியாளர் குழுக்களுக்கு பல வகையான விருப்பத் தேர்வுகளை வழங்குவதோடு மட்டுமல்லாது முடுவெடுப்பதிலும் உதவுகிறது.
# பாலின பன்முகத்தன்மை

## பாலின பன்முகத் தன்மையின் நன்மைகள்

### மேலாண்மை பாணிகளின் பன்முகத்தன்மை

*ஆர்எஸ்ஏ*வின் சமீபத்திய கணக்கெடுப்பில், பெண்கள் "தலைமைப் பதவிக்கு தலைமைக்கு பச்சாத்தாபம் மற்றும் உள்ளுணர்வைக் கொண்டுவருவதாக" கருதப்படுகிறார்கள், ஏனென்றால் மற்றவர்களின் உந்துதல் மற்றும் கவலைகள் குறித்து அவர்களுக்கு அதிக விழிப்புணர்வு உள்ளது. கணக்கெடுப்பில் பதிலளித்தவர்களில் 62 சதவீதம் பேர், தங்கள் ஆண் சகாக்களை விட பெண்கள் வாரிய அறையில் வித்தியாசமாக பங்களிப்பதாகக் கூறினர். பெரிய நிறுவனங்களில் பெண்கள் பச்சாதாபத்துடன் நிகழ்வினை புரிந்து கொண்டு , நுண்னறிவுடன் எது நன்மை பயக்கும் என்பதனை அறிந்து முடிவு செய்கிறார்கள் என்றும் ஆண்களை விட பெண்களே சிறப்பாக செயல்படுவதாகவும் பெரும்பானமையான மக்கள் கருதினர் பாலின பன்முகத்தனமை கொண்ட நிறுவனங்கள் படைப்பாற்றல், புதுமை மற்றும் சிக்கல் தீர்த்தல் போன்றவற்றில் சிறப்பான நிலையில் உள்ளது. தவிர, ஒரு ஆய்வின் முடிவுகள், இயக்குநர் ஒரு பெண்ணாக இருக்கும்போது பணியாளர்கள் அதிக நாள் பணிக்கு வருவது கண்டறியப்பட்டது.
# பாலின பன்முகத்தன்மை

## பாலின பன்முகத் தன்மையினை அளவிடுதல்

### வாரிய அறையில்

2014 முதல் 2015 வரை FTSE 100 அறிக்கையின்படி வாரிய அறை பெண் உறுப்பினர்களின் எண்ணிக்கையானது அதிகரித்துள்ளது. 2014 வசந்த காலத்தில் 1 உறுப்பினராக இருந்த எண்ணிக்கையானது 2015இல் மூன்றாக அதிகரித்தது.
# நிகர் சுல்தானா (நடிகை)

**நிகர் சுல்தானா** (*Nigar Sultana*) (21 சூன் 1932 - 21 மே 2000) இந்திப் படங்களில் பணியாற்றிய ஓர் இந்திய நடிகையாவார். இவர், *ஆக்* (1948), *பதங்கா* (1949), *ஷீஷ் மஹால்* (1950), *மிர்சா காலிப்* (1954), *யஹுதி* (1958), *தோ காளியான்* (1968), போன்ற திரைப்படங்களில் தோன்றினார். ஆனால் முகல்-இ-அசாம் (1960) என்ற வரலாற்று காவியத் திரைப்படத்தில் "பஹார் பேகம்" என்ற வேடத்தில் நடித்ததற்காக இவர் மிகவும் குறிப்பிடத்தக்கவரானர். இவர் திரைப்படத் தயாரிப்பாளர் கே. ஆசிப்பின் மனைவியாவார். இவர் மே 2000இல் மும்பையில் இறந்தார்.
# நிகர் சுல்தானா (நடிகை)

## ஆரம்பகால வாழ்க்கையும் கல்வியும்

நிகர் சுல்தானா, 21 சூன் 1932 அன்று இந்தியாவின் ஐதராபாத்தில் ஐந்து பேர் கொண்ட குடும்பத்தின் இளைய மகளாகப் பிறந்தார். இவருக்கு இரண்டு சகோதரர்களும் இரண்டு சகோதரிகளும் உள்ளனர். இவர் தனது குழந்தைப் பருவத்தை ஐதராபாத்தில் கழித்தார். அங்கு இவரது தந்தை ஐதராபாத் நிசாமின் இராணுவத்தில் படைத்தலைவராக பணியாற்றினார்.  
இவர் குறைந்த காலமே பள்ளிக்குச் சென்றார். பின்னர் வீட்டிலேயே படித்தார். இவர் ஒரு நிகழ்ச்சியில் பள்ளி நாடகத்தில் பங்கேற்ற பின்னர், நடிப்பில் ஆர்வம் காட்டினார்.
இவரது முதல் பெரிய வெற்றிப் படம் *ஷிகாயத்* (1948), புனேவில் தயாரிக்கப்பட்டது. பின்னர் ரஞ்சித் என்பவரின் தயாரிப்பில் *பெலா* (1947) என்ற படம் வெளி வந்தது. அதற்குப் பிறகு மேலும் பல முன்னணி கதாபாத்திரங்களில் நடித்தார். இளவரசர் சலீம் ( திலீப் குமார் ) அனார்க்கலி ( மதுபாலா ) என்ற அரசவை நடனக் கலைஞர் மீது அன்பைக் காட்டும் முகல்-இ-அசாம் (1960) திரைப்படத்தில் அனார்கலி மீது பொறாமையைக் கொண்டுள்ள 'பஹார்' என்ற பாத்திரத்தில் இவர் நடித்தார். *தேரி மெஹ்ஃபில் மெய்ன்*, *ஜப் ராத் ஹோ ஐசி மத்வாலி* ஆகிய பாடல்கள் இவர் நடித்து படமாக்கப்பட்டன. சூன் 13, 1959 அன்று, இவர் ஒரு பத்திரிக்கையாளர் சந்திப்பை நடத்தி, தான் பாக்கித்தான் நடிகரை திருமணம் செய்து கொண்டதாக வெளியான செய்திகளை மறுத்தார்.  
பின்னர், *முகல்-இ-ஆஸம்* (1960) படத்தின் தயாரிப்பாளரும், இயக்குனருமான கே. ஆசிப்பை மணந்தார்.  
இவர், நடிகை ஹீனா கவுசரின் தாயார். ஹீனா கவுசர் 1970களிலும், 1980களின் தொடக்கத்திலும் அதிக எண்ணிக்கையிலான படங்களில் இரண்டாம் பாத்திரங்களில் தோன்றினார். 1950களின் திரையுலகில் நடித்து வந்த இரண்டு நடிகைகளான, சித்ரா (பிறப்பு அப்சர்-அன்-நிசா) என்பவ்ரும் பராஸ் (பிறப்பு யூசுப்-உன்-நிசா) என்பவரும் இவரது மருமகள்கள் ஆவர்.  
பாக்கித்தானிய திரைப்பட இயக்குநர் எஸ். எம். யூசுப் இந்தியாவில் வாழ்ந்தபோது அவருடனும் இவருக்கு திருமண உறவு ஏற்பட்டது. இவர்களுக்கு ஒரு குழந்தையும் இருந்தது. இவர்களது திருமணம் ஐந்தாண்டுகள் நீடித்திருந்தது.
# நிகர் சுல்தானா (நடிகை)

## இறப்பு

இவர் 21 ஏப்ரல் 2000 அன்று மும்பையில் இறந்தார்.
# ந,ந,ஈ,தி இனப்பெருக்கம்

**ந,ந,ஈ,தி இனப்பெருக்கம்** (LGBT reproduction) என்பது அகனள், உகவர், இருபால், மற்றும் திருநங்கைகள் ( நங்கை, நம்பி, ஈரர், திருனர்) சமூக மக்கள் மலட்டுத்தன்மை சிகிச்சை மூலம் குழந்தைகள் பெற்றுக் கொள்வதனை குறிப்பதாகும். இது ந,ந,ஈ,தி தத்தெடுத்தல் என்பதில் இருந்து வேறுபட்டது.சமீப காலங்களில், உயிரியலாளர்கள் ஒரே பாலின இனப்பெருக்கத்தை எளிதாக்கும் நுட்பங்களை ஆராய்ச்சி செய்து வருகின்றனர்.  
2004 ஆம் ஆண்டில்,ஜப்பானிய விஞ்ஞானிகள் ஒரு சில மரபணுக்களின் செயல்பாட்டை மாற்றியமைப்பதன் மூலம், இரண்டு எலி முட்டைகளை இணைத்து எலிக் குஞ்சினை உருவாக்கினர் 2018 ஆம் ஆண்டில் சீன விஞ்ஞானிகள் இரண்டு பெண் எலிகளிடமிருந்து 29 பெண் எலிக் குஞ்சுகளை உருவாக்கினர். ஆனால் ஆண் எலிகளிடம் இருந்து சாத்தியமான சந்ததிகளை உருவாக்க முடியவில்லை. தோலில் இருந்து பெறப்பட்ட முதல் நிலை உயிரணுக்களில் இருந்து விந்தணுக்களைப் பெறுவது சாத்தியமான வழிகளில் ஒன்றாகும்.
# ந,ந,ஈ,தி இனப்பெருக்கம்

## உகவர்

உகவர் இணை வாடகை கருத்தரிப்பு முறையினை மேற்கொள்ள முடிவு செய்கிறார்கள். வாடகை கருத்தரித்தல் என்பது ஆண்களில் ஒருவரின் விந்தணுக்களால் கருவுற்ற முட்டையை சுமக்கும் பெண் குறிப்பிட்ட காலத்திற்கு பிறகு குழந்தை பெற்ற்டுத்தலைக் குறிக்கிறது. சில பெண்கள் பணத்திற்காக வாடகை தாய்களாக மாறுகிறார்கள், மற்றவர்கள் மனிதாபிமான காரணங்களுக்காக அல்லது இரு காரணத்திற்காகவும் இருக்கலாம். இது ஆண்களில் ஒருவர் உயிரியல் தந்தையாக இருக்க அனுமதிக்கிறது, மற்றவர் தத்தெடுக்கப்பட்ட தந்தையாக இருப்பார்.  
இரண்டு மனிதர்களிடமிருந்து ஒரு கருமுட்டை உருவாக்குவது குறித்த தத்துவார்த்த வேலைகள் நடைபெறுகின்றன், இது இரு மனிதர்களையும் உயிரியல் தந்தைகளாக ஆக்கும், ஆனால் அது தற்போது வரை நடைமுறையில் செயல்படுத்தப்படவில்லை. 6-18 மாதங்களுக்கு இடைப்பட்ட கைக்குழந்தைகள் ஆராய்ச்சிக்கு எடுத்துக்கொள்ளப்பட்டனர்.கருமுட்டை வழங்கிய தாய்மார்கள் வெளிச் சோதனை முறை கருக்கட்டல் தாய்மார்களை விட குறைவான உணர்திறன் கொண்டவர்களாகவும், கருமுட்டை தான குழந்தைகள் வெளிச் சோதனை முறை கருகட்டல் குழந்தைகளை விட குறைவாக உணர்ச்சிவசப் படக் கூடியவராக இருந்ததும் அதில் கண்டறியப்பட்டது.
# ந,ந,ஈ,தி இனப்பெருக்கம்

## திருநங்கை பெண்கள்

பல திருநங்கைகள் குழந்தைகளைப் பெற விரும்புகிறார்கள். சிலர் தங்கள் சொந்த விந்து மற்றும் கருமுட்டை தானம் அல்லது வாடகைத் தாய் மூலம் குழந்தைகளைப் பெற முயற்சி செய்கின்றனர். பெண்மையாக்கும் நாளமில்லாச் சுரப்பு சிகிச்சையின் காரணமாக கருவுறுதல் பல்வேறு வழிகளில் தடைபடும்.  
ஈஸ்ட்ரோஜன்கள் டெஸ்டோஸ்டிரோன் அளவை கட்டுப்படுத்துகிறது மற்றும் அதிக அளவுகளில் பாலியல் உந்துதல் மற்றும் செயல்பாடு மற்றும் கருவுறுதலை சீர்குலைக்கிறது.  
சில திருநங்கைகள் கர்ப்பத்தின் மூலம் தங்கள் குழந்தைகளைச் சுமக்க விரும்புகிறார்கள், ஆனால் திருநங்கைகளுக்கு இயற்கையாகவே கரு மற்றும் கரு வளர்ச்சிக்கு தேவையான உடற்கூறியல் இல்லை. 2008 ஆம் ஆண்டு நிலவரப்படி,திருநங்கை கருப்பை மாற்று அறுவை சிகிச்சை ஒரு முறை கூட வெற்றி பெறவில்லை.
# பரம்ஜித் கௌர் லாண்ட்ரன்

**பரம்ஜித் கௌர் லாண்ட்ரன்** (*Paramjit Kaur Landran*) (பிறப்பு 29 செப்டம்பர் 1971) ஓர் வழக்கறிஞரும், சிரோமணி அகாலி தளத்தை பிரதிநிதித்துவப்படுத்தும் மொகாலி சிரோமணி குருத்வாரா பிரபந்த செயற்குழு உறுப்பினருமாவார். 18 செப்டம்பர் 2011 அன்று சிரோமணி குருத்வாரா பிரபந்தக் குழுவின் செயற்குழுவிற்கு நடைபெற்ற தேர்தலில் இவர் தேர்ந்தெடுக்கப்பட்டார். இவர் பஞ்சாப் மாநில மகளிர் ஆணையத்தின் முன்னாள் தலைவியும், இந்திய அரசால் நிதியளிக்கப்படும் ஒரு திட்டமான பேரூராட்சி மகளிர் சக்தி சங்கத்தின் பஞ்சாபின் தலைவரும் ஆவார். இவர் சிரோமணி அகாலி தளத்தின் (பெண்கள் பிரிவு) பத்திரிகை மற்றும் அலுவலக செயலாளர் பதவியை வகித்தார். 2008 முதல் 2013 வரை கரார் பேரூராட்சியின் துணைத் தலைவராகவும் பணியாற்றினார்.
# பரம்ஜித் கௌர் லாண்ட்ரன்

## சொந்த வாழ்க்கை

பரம்ஜித் கௌர் லாண்ட்ரன், தில்பாக் சிங் கில் என்பவருக்கும் இலாப் கௌருக்கும் 29 செப்டம்பர் 1971இல் லாண்ட்ரனில் பிறந்தார். இவர் லாண்ட்ரானிலிருந்து தனது ஆரம்ப பள்ளிப் படிப்பை முடித்தார். பின்னர், சண்டிகர், அரசுப் பெண்கள் கல்லூரியில் தனது முதுகலைப் பட்டம் பெற்றார். பஞ்சாப் பல்கலைக்கழகத்தில், சட்டம் பயின்று, ஒரு வழக்கறிஞராக மொகாலியின் மாவட்ட நீதிமன்றங்களில் 1996 முதல் பணிபுரிந்தார். சனவரி 2013இல் பஞ்சாப் மாநில மகளிர் ஆணையத்தின் தலைவராக நியமிக்கப்பட்டார்.
# பரம்ஜித் கௌர் லாண்ட்ரன்

## அரசியல் வாழ்க்கை

1998ஆம் ஆண்டில் தனது 27வது வயதில் தனது சொந்த கிராமமான லாண்டரனில் கிராமத் தலைவராகத் தேர்ந்தெடுக்கப்பட்டார். மாநிலத்திலேயே இவ்வாறு தேர்தெடுக்கப்பட்ட கிராமத் தலைவர்களில் மிகவும் இளையவராக இருந்தார். 2008ஆம் ஆண்டில் இவர் கரார் பேரூராட்சி சபை உறுப்பினராகத் தேர்ந்தெடுக்கப்பட்டார். மேலும், அதன் துணைத் தலைவராகவும் தேர்ந்தெடுக்கப்பட்டார். 2011இல் மொகாலியிலிருந்து சிரோமணி குருத்வாரா பிரபந்தக் குழுவின் செயற்குழுவிற்கு சிரோமணி அகாலிதளம் வேட்பாளராக இருந்தார். செப்டம்பர் 18 அன்று நடைபெற்ற தேர்தலில் இவர் தனது போட்டியாளரை 3182 வாக்குகள் வித்தியாசத்தில் தோற்கடித்தார்.. பாக்கித்தானில் 29 செப்டம்பர் 2012 முதல் அக்டோபர் 3 2012 வரை நடைபெற்ற இந்திய-பாக்கித்தான் நல்லிணக்கத்திற்கான நீதிபதிகள் பங்கு பற்றிய சர்வதேச மாநாட்டிலும் இவர் பங்கேற்றார்.
பிரகாஷ் சிங்குடன் ]]
3 ஜனவரி 2013 அன்று முதல்வர் பிரகாஷ் சிங் பாதல் தலைமையிலான பஞ்சாப் அரசு இவரை பஞ்சாப் மாநில மகளிர் ஆணையத்தின் தலைவராக நியமித்தது. தலைவர் பதவியில் பணியாற்றிய போது, இவர் 11 மார்ச் 2013 அன்று பாட்டியாலா மத்திய சிறையில் அடைக்கப்பட்டிருந்த பெண் கைதிகளைச் சந்தித்து அவர்களின் குறைகளைக் கேட்டறிந்து, அவர்களின் அடிப்படை மனித உரிமைகள் பறிக்கப்படவில்லை என்பதை உறுதி செய்ய சிறை அதிகாரிகளுக்கு அறிவுறுத்தினார். பின்னர், இவர் பாட்டியாலா மற்றும் பதேகர் சாஹிப் மாவட்டங்களின் மாவட்ட காவல்துறை அதிகாரிகளின் சந்திப்பையும், பதேகர் சாஹிப்பில் உள்ள மகளிர் காவல் நிலையத்தையும் ஆய்வு செய்தார். 8 மே 2013 அன்று பஞ்சாப் மாநில மகளிர் ஆணையம் மாநிலத்தின் அனைத்து மகளிர் கலங்களின் உயர் மட்டக் கூட்டத்தை நடத்தியது. கூட்டத்திற்கு தலைமை வகித்த இவர், பெண்கள் தொடர்பான முக்கிய பிரச்சினைகளை முன்னுரிமை அடிப்படையில் தீர்க்குமாறு மாநிலத்தில் உள்ள பெண் அதிகாரிகளின் காவல் துறை அதிகாரிகளுக்கு உத்தரவிட்டார்.
# ஐசாத் குல்பா

**ஐசாத் குல்பா** (*Aishath Gulfa*) மாலைத்தீவைச் சேர்ந்த திரைப்பட நடிகையாவார். 1999இல் "*நல நல தன்வரு பெனி*" என்ற காணொலி மூலம் திரையில் அறிமுகமானார். அதன்பிறகு, *கைவீனிகே புரதாமா ரே* (1999), *அஜாயிப்* (2000), *ஹைய் எதீனி* (2001) , *கினிஹிலா* (2003) உள்ளிட்ட பல படங்களில் துணைப் பாத்திரங்களில் நடித்தார். நடிப்பிலிருந்து சிறுது காலம் ஓய்வு எடுத்துக் கொண்ட இவர் *டார்க் ரெயின் என்டர்டெயின்மென்ட்* என்ற நிறுவனத்தின் *எம்மே பாஹு விந்தா ஜெஹந்தன்* (2015) என்ற படத்தில் மருத்துவர் ஆயிஷாவாக திரையில் மீண்டும் தோன்றினார். பின்னர், *வாஷே மஷா ஏகி* (2016), *மீ லோய்பகீ* (2017) ஆகிய இரண்டு படங்களில் மீண்டும் நடித்தார்.
# ஐசாத் குல்பா

## தொழில்

இவர், 1999 இல், ஆசிம் தௌபீக்கின் இயக்கத்தின் வெளியான "நல நல தன்வரு பெனி" என்ற காணொளியில் இஸ்மாயில் வஜீ என்பவருடன் இணைந்து திரையில் அறிமுகமானார். பாலியல் வன்கொடுமை பற்றியும், பாலியல் பலாத்காரத்தை எப்படி கையாள்வது என்பது குறித்தும் பார்வையாளர்களுக்கு தெரிவித்த *கைவீனிகே புரதாமா ரே* என்ற படத்தில் இவர் ஒரு கலகத்தனமான மகளாக தோன்றினார். அடுத்த ஆண்டு, அஜாரா அப்துல் கரீம் இயக்கிய "அஜாய்ப்" என்ற திரைப்படத்தில் அகமது அசிம், மரியம் நஜிமா, கொய்யா அசன் மாணிக் , வலீதா வலீத் ஆகியோருடன் நடித்தார். இப்படம் சமுதாய விதிமுறைகளை பொருட்படுத்தாமல் இருக்கும் இரண்டு முன்மாதிரியான மனைவிகள் பற்றியும், அந்தந்த குடும்பங்களின் உறவை பற்றியும் சித்தரிக்கிறது. பின்னர் இவர் ஐஷத் அலி மாணிக்குடன் "ஐய் எதேனி" (2001) என்ற படத்திற்காக பணியாற்றினார். இது தர்மேஷ் தர்ஷனின் காதல் படமான "தட்கன்" (2000) படத்தின் அதிகாரப்பூர்வமற்ற மறு ஆக்கமாகும்.இதில் இவர் ஒரு பொல்லாத சகோதரியாக நடித்தார்.  
2003 ஆம் ஆண்டில், "கினிஹிலா" என்ற திகில் படத்தில் இவர் ஈசா செரீப் உடன் இணைந்து பணியாற்றினார். இதில் அலி சீசன், நியுமா முகமது, மரியம் நிஷா , ரீகோ மூசா மாணிக் ஆகியோருடன், ஒரு துணை நண்பராக நடித்திருந்தார். சிதைந்து போகும் திருமணத்தை காப்பாற்ற காதலைக் கொண்டு இடைவெளியை குறைக்க முடிவு செய்த ஒரு இளம் தம்பதியினரின் கதையை விவரிக்கிறது. இந்த படம் விக்ரம் பட்டின் இந்திய திகில் திரைப்படமான *ராஸின்* (2002) என்ற படத்தின் அதிகாரப்பூர்வமற்ற தழுவலாகும்.  
சிறுது காலம் திரையில் இருந்து ஓய்வு எடுத்துக் கொண்ட இவர், 2015 இல் அலி சிபாவ் இயக்கிய காதல் திரைப்படமான *எம்மே பாஹு விந்தா ஜெஹந்தன்* என்ற படத்தில் முகமது ஜுமாயில் மரியம் மஜூதா ஆகியோருடன் ஒரு மருத்துவராக தோன்றினார். மகிழ்ச்சியான திருமணமான தம்பதியினரின் போராட்டத்தைப் பற்றியும், அவர்களின் சவால்களையும் விவரிக்கும் படமான இது மாலத்தீவில் அந்த ஆண்டின் அதிக வசூல் செய்த திரைப்படமாகும். மேலும் விமர்சன ரீதியாகவும் பாராட்டப்பட்டது. டார்க் ரெயின் என்டர்டெயின்மென்ட் நிறுவனத்தின் தயாரிப்பில், அலி சிபாவ் இயக்கிய காதல் நகைச்சுவைத் திரைப்படமான *வாஷே மஷா ஏகி* (2016) என்ற படத்தில் முகமது ஜுமாயில், மரியம் மஜூதா ஆகியோருடன் இவர் நடித்தார். மகிழ்ச்சியான திருமணமான தம்பதியினரின் வாழ்க்கை பற்றியும், தனது மனைவியின் கர்ப்பத்தின் மீதான கணவனின் பயம் குறித்தும் இப்படம் விவரிக்கிறது.
# மரியம் நசீமா

**மரியம் நசீமா** (*Mariyam Nazima*) மாலைத்தீவைச் சேர்ந்த திரைப்பட நடிகையாவார்.  
இவர், மாலைத்தீவின் மாலேவில் பிறந்தார். இவர் ஒரு விளம்பரம் மூலம் திரையில் அறிமுகமானார். அடுத்ததாக இவர், முகமது அலி மாணிக்கின் இயக்கத்தில் *மாஜீ* (2000) என்ற படத்தில் இஸ்மாயில் வஜீஹ், ஜம்ஷீதா அகமது, அமினாத் ரசீதா ஆகியோருடன் இணைந்து நடித்தார். இது சிறுவயதில் பிரிந்து பெரியவர்களாக மீண்டும் இணைந்த இரண்டு சிறந்த நண்பர்கள் கதையை விவரிக்கிறது. இப்படத்தில் தனது முதலாளியுடன் காதல் கொள்ளும் சமா என்ற கதாபாத்திரத்தில் நடித்திருந்தார். மரியம் சாக்கியின் பரவலாகப் பாராட்டப்பட்ட குடும்ப நாடகத் தொலைக்காட்சித் தொடரான *காத்திரி* அடுத்த ஆண்டு வெளியிடப்பட்டது, இதில் இவர் நெரிசலான வீடுகள் அடங்கிய வளாகத்தில் வசிக்கும் பல சமூகப் பிரச்சினைகளைக் கையாளும் சகிப்புத்தன்மை கொண்ட இரண்டாவது மனைவியாக நடித்தார்.  
2000 ஆம் ஆண்டில், அஜாரா அப்துல் கரீம் இயக்கத்தில் *அஜாய்ப்* என்ற படத்தில் அகமது அசிம், கொய்யா அசன் மாணிக், வலீதா வலீத் ஆகியோருடன் நடித்தார். அடுத்து யூசப் சபியு, அலி சீசன் ஆகியோருடன் முகமது ரசீத்தின் இயக்கத்தில் *ஹித்து விந்து* (2000) என்ற படத்தில் ஊனமுற்ற ஆணை தயக்கத்துடன் திருமணம் செய்து கொள்ளும் ஒரு வேடத்தில் நடித்திருந்தார்.  
2001ஆம் ஆண்டில், நதாசாவாக நடித்தார். பாத்திமத் நகுலாவின் இயக்கத்தில் நாவுமீது (2000) என்ற நாடகத் திரைப்படத்தில் நடித்தார். இது ஒரு மகிழ்ச்சியான திருமணமான தம்பதியரின் கதையை சித்தரிக்கிறது. அவர்களின் வாழ்க்கையில் ஒரு கவர்ச்சியான பெண் குறிக்கிடும் போது வாழ்க்கையில் ஏற்படும் சிக்கல்களை விவரிக்கிறது. இந்த படம் விமர்சகர்களிடமிருந்து சாதகமான விமர்சனங்களைப் பெற்றது. மேலும், அந்த ஆண்டின் அதிக வசூல் செய்த மாலத்தீவு திரைப்படமாக உருவெடுத்தது. சிமாவ் இயக்கிய குடும்ப நாடகத் திரைப்படமான *லோபி நுவெவுனுனாமா* (2002) என்ற படத்தில் யூசுப் சாபியு, மரியம் நிஷா, மூசா ஜகாரியா , அகமது சிமாவ் ஆகியோருடன் பணத்தின் மீது பேராசை கொண்ட பெண்ணாக இவர் நடித்திருந்தார். அடுத்த ஆண்டு, இமாத் இசுமாயில் இயக்கிய *அரமகு தொங்கமனா* (2003) என்ற படத்தில் மனநலம் பாதிக்கப்பட்ட இளம் பெண்ணாக நடித்தார்.
# சகுந்தலா நாயர்

**சகுந்தலா நாயர்** (*Shakuntala Nayar*)(பிறப்பு 1926) என்பவர் இந்திய அரசியல்வாதி மற்றும் இந்திய நாடாளுமன்றத்தின் மக்களவை உறுப்பினராக இருந்தவர் ஆவார். இவர் உத்தரப் பிரதேசத்தில் உள்ள கைசர்கஞ்ச் மக்களவைத் தொகுதியிலிருந்து மக்களவைக்கு பாரதீய ஜனசங்கத்தின் வேட்பாளராகப் போட்டியிட்டுத் தேர்ந்தெடுக்கப்பட்டார். இவர் 1926இல் தேராதூனில் பிறந்தார். முசோரியில் உள்ள வைன்பெர்க் பெண்கள் உயர்நிலைப் பள்ளியில் பள்ளிப்படிப்பினை முடித்தார். 1946ஆம் ஆண்டு அரசு குடிமை ஊழியரான கே.கே.நாயரைத் திருமணம் செய்து கொண்டார். சகுந்தலா நாயர் 1962 முதல் 1967 வரை உத்தரப் பிரதேச சட்டமன்ற உறுப்பினராகவும் இருந்துள்ளார். மூன்று முறை மக்களவைக்குத் தேர்ந்தெடுக்கப்பட்ட இவர், 1952ஆம் ஆண்டு இந்து மகா சபா உறுப்பினராகவும், 1967 மற்றும் 1971 இல் கைசர்கஞ்சியிலிருந்து பாரதீய ஜன சங்கத்தின் உறுப்பினராகவும் தேர்ந்தெடுக்கப்பட்டு பணியாற்றினார்.
# அர்விந்தர் சிங்

**ஹர்விந்தர் சிங்** (**Harvinder Singh**) இந்தியாவின் வில்வித்தைக்கான இணை ஒலிம்பிக் விளையாட்டு வீரர் ஆவார். இவர் 3 செப்டம்பர் 2021 அன்று 2020 டோக்கியோ இணை ஒலிம்பிக் போட்டியில் ஆடவர் தனிநபர் பிரிவில் வில்வித்தையில் வெண்கலப் பதக்கம் வென்றதன் மூலம், இந்தியாவிற்கு வில்வித்தையில் முதல் பதக்கம் வென்று தந்தவர் என்ற பெருமைக்குரியவர்.
# அர்விந்தர் சிங்

## தனி நபர் வாழ்க்கை

இந்தியாவின் அரியானா மாநிலத்தின் கைத்தல் மாவட்டத்தில் வேளாண்குடியில் பிறந்த ஹர்விந்தர் சிங்கிறகு ஒன்றை வயது ஆகும் போது, டெங்குக் சாய்ச்சலுக்கு தவறான ஊசி மருந்து செலுத்தப்பட்டதால் கால்கள் செயல் இழந்து போனது. 2012-ஆம் ஆண்டு முதல் வில்வித்தையில் தொடர்ந்து பயிற்சி பெற்றார். இவரது பயிற்சியாளரின் பெயர் ஜிவான்கோட் சிங் ஆவார்.
# அர்விந்தர் சிங்

## இதனையும் காண்க

- 2020 கோடைக்கால இணை ஒலிம்பிக் விளையாட்டுக்கள்
- 2020 கோடைக்கால ஒலிம்பிக் விளையாட்டுப் போட்டிகள்
# நேபாளத்தில் பாலின சமத்துவமின்மை

**நேபாளத்தில் பாலின சமத்துவமின்மை** (*Gender inequality in Nepal*) என்பது தெற்கு ஆசியா நாடான நேபாளத்தில் ஆண்களுக்கும் பெண்களுக்கும் இடையிலான ஏற்றத்தாழ்வுகளையும், சமத்துவமினையையும் குறிக்கிறது. பாலின சமத்துவமின்மை என்பது சமத்துவமற்ற வகையில் நடத்துவது எனவும், வாய்ப்புகள் எனவும் வரையறுக்கப்படுகிறது. பாலின சமத்துவமின்மை உலகளாவிய மனித வளர்ச்சிக்கு ஒரு பெரிய தடையாக உள்ளது. ஏனெனில் பாலினமானது, ஆரோக்கியம், கல்வி, அரசியல் பிரதிநிதித்துவம், தொழிலாளர் சந்தைகள் போன்ற பல்வேறு துறைகளில் பாகுபாட்டின் அடிப்படையை தீர்மானிக்கிறது. நேபாளம் நவீனமயமாக்கப்பட்டு, பாலினப் பாத்திரங்கள் மாறினாலும், பாரம்பரியமாக ஆணாதிக்க சமூகம் பாலின சமத்துவத்திற்கு முறையான தடைகளை உருவாக்குகிறது.
# நேபாளத்தில் பாலின சமத்துவமின்மை

## உலக தரவரிசை

உலக பொருளாதார மன்றத்தின் படி, பாலின சமத்துவத்தில் 144 நாடுகளில் நேபாளம் 110வது இடத்தில் உள்ளது என்று 2016 உலகளாவிய பாலின குறியீடு வெளிப்படுத்துகிறது. இந்த குறியீட்டுக்கான நேபாளத்தின் மதிப்பெண் 0.661 ஆகும். 1 பாலின சமத்துவத்தைக் குறிக்கிறது. ஐக்கிய நாடுகள் வளர்ச்சித் திட்டத்தின் பாலின சமத்துவமின்மைக் குறியீடு நேபாளத்திற்கு 0,497 மதிப்பெண்ணைக் கொடுத்தது. 0 சமத்துவத்தைக் குறிக்கிறது. இனப்பெருக்க ஆரோக்கியம், அதிகாரமளித்தல் , பொருளாதார நிலையை அளவிடும் இந்த குறியீட்டில், பாலின சமத்துவத்திற்காக 188 நாடுகளில் நேபாளம் 115 வது இடத்தில் உள்ளது.
# நேபாளத்தில் பாலின சமத்துவமின்மை

## சமீபத்திய வரலாறு

### மக்கள் போர்

நேபாளத்தில் சமீபத்திய அரசியல் மோதல், 1996 முதல் 2006 வரை நேபாள மக்கள் புரட்சி என அழைக்கப்படுகிறது. இது முடியாட்சியை எதிர்த்து நேபாள கம்யுனிஸ்ட் கட்சி (மாவோயிசம்) முன்னெடுத்தது. இந்த நேரத்தில் அரசியல் மோதல்களுக்கு பங்களிக்கும் கூடுதல் காரணிகளாக, பொருளாதார தேக்கம், அதிக வேலையின்மை, மோசமான கல்வி, வறுமையின்மை, தொடரும் பாகுபாடும் உயரடுக்கும், நாட்டின் மற்ற பகுதிகளுக்கு இடையே அதிகரித்து வரும் இடைவெளி போன்றவை பார்க்கபடுகிறது.  
எதிர்க்கட்சி ஒரு கிளர்ச்சி இயக்கமாக மாறியது. இது ஒரு ஆயுத மோதலை ஏற்படுத்தியது.
# நேபாளத்தில் பாலின சமத்துவமின்மை

## இதையும் பார்க்கவும்

- நேபாளத்தில் பெண்கள்
- சௌபாதி
# ரசக்கார் (பாக்கித்தான்)

**இரசக்கார்** (,, பொருள்: "தன்னார்வலர்"; ) கிழக்குப் பாக்கித்தானில்,(தற்போதைய வங்காள தேசம்), பாக்கித்தான் இராணுவத்தால் 1971இல் வங்காளதேச விடுதலைப் போரின் போது ஒருங்கிணைக்கப்பட்ட கிழக்குப் பாக்கித்தானின் துணைப்படை அமைப்பாகும். இது முதன்மையாக தானாக உருவான முக்தி வாகினிக்கு எதிராக எழுப்பப்பட்டது. இதன் உறுப்பினர்களாக பாகித்தானை ஆதரிக்கும் வங்காளிகள், கிழக்கு பாகித்தானிய பீகாரிகள் இருந்தனர். இவர்களுடன் ஜமாத்தே இஸ்லாமியின் அல் பதர், பாக்கிஸ்தான் முஸ்லீம் லீக், நாட்டு இஸ்லாமிய கட்சிகளின் அல் ஷம்ஸ் மூவரும் இணைந்து வங்காளதேச மக்களுக்கு எதிராக நடத்தப்பட்ட இனப்படுகொலை மற்றும் போர்க்குற்றங்கள் காரணமாக இவற்றின் மீது நீதிமன்ற நடவடிக்கைகள் இன்னும் நடந்து கொண்டிருக்கின்றன. இதனால் தற்கால வங்காள தேசத்தில் இந்தச் சொல் அவமதிக்கும் சொல்லாக (நாட்டைக் காட்டிக் கொடுப்பவர் என்ற பொருளில்) பயன்படுத்தப்படுகின்றது.
# ரசக்கார் (பாக்கித்தான்)

## உருவாக்கம்

கிழக்குப் பாக்கித்தான் இரசக்கார்கள் அவசரச் சட்டத்தை 2 ஆகத்து 1971இல் கிழக்கு பாக்கித்தான் ஆளுநர் லெப்.ஜெனரல் டிக்கா கான் வெளியிட்டார். இந்த சட்டம் மாகாண அரசால் தன்னார்வல துணைப்படையை உருவாக்கிக் கொள்ளவும் பயிற்சி அளிக்கவும் வழி வகுத்தது. வங்காள தேச விடுதலைக்காகப் போராடிய மக்கள் புரட்சியை அடக்கிட அரசுப் படைகளுக்குத் துணையாக இப்படை எழுப்பப் பட்டது. பாக்கித்தானிற்கு ஆதரவளித்த நூருல் அமின், குலாம் ஆசாம், குவாஜா கைருதின் போன்ற தலைவர்கள் அடங்கிய *அமைதிக் கமிட்டி* இவர்களை ஆளெடுப்பு செய்ததாகக் கூறப்படுகின்றது. ஜமாத்-இ-இசுலாமி அமைப்பிலிருந்து 96 பேர் முதலில் சேர்ந்தனர். இவர்களுக்கு குல்னாவில் ஷாஜகான் அலி சாலையில் இருந்த அன்சார் கேம்ப்பில் இராணுவப் பயிற்சி அளிக்கப்பட்டது.  
வங்காளதேச[ விடுதலைக்கு முந்தைய இனப்படுகொலையின் போது பாக்கித்தானியப் படைகளும் ஆதரவான குடிப்படைகளும் (இரசக்கார்) 300,000 முதல் 3,000,000 பேர் வரை கொன்றதாக மதிப்பிடப்படுகின்றது. தவிரவும் 200,000–400,000 வங்காளப் பெண்கள் திட்டமிடப்பட்ட இனவழிப்பு வன்கலவியில் வன்கலவி செய்யப்பட்டனர்.
# திருநறுங்கொண்டை அப்பாண்டைநாதர் ஜிநாலயம்

**அப்பாண்டைநாத சுவாமி கோயில்** என்பது தமிழ்நாட்டின், கள்ளக்குறிச்சி மாவட்டம், திருநாவலூர் ஊராட்சி ஒன்றியத்துக்குட்பட்ட ஊரான திருநறுங்கொன்றை எனவும் திரு நறுங்கொண்டை எனவும் அழைக்கப்படும் ஊருக்கருகில் உள்ள கோயிலாகும். திருநருங்கொண்டை, தற்பொழுது திருநறுங்குன்றம் என அழைக்கப்படுகிறது.உளுந்தூர்பேட்டையிலிருந்து வடமேற்காக 16 கி.மீ அல்லது திருக்கோவிலூரிலிருந்து 21 கி. மீ தென்கிழக்காகவும் அமைந்துள்ளது. இவ்வூருக்கருகில் திருநறுங்குன்றம் என்ற குன்றில் வரலாற்று சிறப்பு மிக்க திகம்பர சமண அப்பாண்டைநாதர் கோவில் அமைந்துள்ளது. இக்கோயில் சமண மதத்தின் இருபத்து மூன்றாவது தீர்தரங்கரான பார்சுவநாதருக்கு அமைக்கப்பட்டது ஆகும். மேலும் இந்த மலையில் உள்ள குகையில் 12 சமணப் படுகைகளும் உள்ளன.
# திருநறுங்கொண்டை அப்பாண்டைநாதர் ஜிநாலயம்

## கோயில் அமைவிடம்

திருநறுங்குன்றத்துக்கு அருகே வடபுறம் அறுபது அடி உயரமுடைய சிறு குன்று ஒன்று உள்ளது. குன்றின் மேலே செல்லுமுன் அன்பர்கள் துவக்கத்திலுள்ள சேத்திரபாலகரை வணங்கி படியேறுகின்றனர். கீழே சனிபகவான் உள்ளார். இது இயற்கையே உருவாக்கிய கோயில்போல் இருக்கிறது. இரு பெரும் உருளைக்கற்கள் கிழக்கும் மேற்குமாய் எதிரேதிரே நின்று உச்சியில் இணைந்துள்ளன. கிழக்குப் பாறையில் உட்பகுதியின் கீழே அப்பாண்டநாதர் நான்கடி உயர உருவச்சிலையாக மேற்கு நோக்கிக் காட்சியளிக்கிறார். கல்வெட்டுகளில் இம்மண்டபம் மேலைப்பள்ளியென குறிப்பிடப்படுகிறது. மேலும் இங்கு பகவான் சந்திரநாதர், பத்மாவதி அம்மன் சந்நிதிகள் இருக்கின்றன. சுனை ஒன்றும் உள்ளது. இக்கோயில் ஒன்பதாம் நூற்றாண்டில் சோழர்களால் கட்டப்பட்டதாக கூறப்படுகிறது. இக்கோயிலில் சோழர் காலக் கல்வெட்டுகள் சில உள்ளன. இங்கு குணபத்திர முனிவர் என்பவர் ‘வீர சங்கம்’ நிறுவி கல்வித் தொண்டு செய்துள்ளார். அப்பரும் சம்பந்தரும், இவரையும் வீரசங்கத்தையும் போற்றிப் பாடி உள்ளனர்.
# திருநறுங்கொண்டை அப்பாண்டைநாதர் ஜிநாலயம்

## பார்சுவநாதர் கோயில்

மலையின் மேற்பரப்பில் கிழக்கு மேற்காக இரு பாறைகளுக்கு இடப்பட்ட பகுதியில், கிழக்கிலுள்ள பாறியின் மேற்கு முகப்பில் பார்சுவநாதர் திருவுருவம் புடைப்பு சிற்பமாக வடிக்கப்படுள்ளது. தாமரை மலர் மேல் நின்றகோலத்தில் இருக்கும் இவ்வுருவத்தின் தலைக்கு மேலாக ஐந்துதலை நாகமும்,அதற்கு மேல் முக்குடையும் உள்ளன. இருபுறமும் சாமரம் வீசுவோர் மென்கோட்டுச் சிற்பமாக வடிக்கப்பட்டுள்ளனர். இங்கு பார்சுவநாதரே **அப்பாண்டைநாதர்** என அழைக்கப்படுகிறார். காலம் பொ.ஊ. 9 ம் நூற்றாண்டு.
# திருநறுங்கொண்டை அப்பாண்டைநாதர் ஜிநாலயம்

## சந்திரபிரபர் கோயில்

சந்திரநாதர் கோயில் சந்திர பிரபர் கோயில் என அழைக்கப்படுகிறது. பொ.ஊ. 9ஆம் நூற்றாண்டில் கட்டப்பட்டுள்ள இக்கோவிலில், சந்திரபிரபர் திருவுருவம் சுதைச்சிற்பமாக வடிக்கப்பட்டுள்ளது.கல்வெட்டுகளில் இம்மண்டபம் கீழைப்பள்ளியென குறிப்பிடப்படுகிறது. கருவறை அர்த்தமண்டபம் என தொடங்கிய கோயில் பொ.ஊ. 12 ம் நூற்றாண்டில் கோயிலைச்சுற்றி மேடைப்பகுதியும், பொ.ஊ. 13 ம் நூற்றாண்டில் உட்புற திருச்சுற்றும், மகாமண்டபமும் கட்டப்பட்டன. பொ.ஊ. 16ம் நூற்றாண்டில் சித்திரக்கூட மண்டபம், முக மண்டபம் ஆகியவை எழுப்பப்பட்டன. இக்கோயிலுக்கு முன் பலிபீடமும், கொடி மரமும் காணப்படுகின்றன. மேலும் மண்டபத்தின் உள் பகுதியில், தீர்த்தங்கரர் திருவுருவச் சிலைகளூம், தர்மதேவி, பிரம்மதேவர் சிலைகளூம் காணப்படுகின்றன. ஜிநவாணி மற்றும் பத்மாவதி அம்மனுக்கு தனி கோவில்கள் உள்ளன.
# திருநறுங்கொண்டை அப்பாண்டைநாதர் ஜிநாலயம்

## ஜினவாணி (சரஸ்வதி) கோயில்

சித்திரக்கூட மண்டபத்திற்க்கு வடக்காகவும், மூலவர் பார்சுவநாதர் உள்ள பாறைக்கு கிழக்காகவும் ஒரு மண்டபம் காணப்படுகிறது. இதனை அழகம்மை மண்டபம் என்பர். அம்மண்டபத்தை ஒட்டிக் கிழக்கில் கருவறை, அர்த்த மண்டபம், முக மண்டபம் ஆகியவற்றைக் கொண்ட சிறிய கோயில் உள்ளது. இதன் கருவறை அரைவட்ட வடிவில் கஜபிருஸ்ட அமைப்பில் காணப்படுகிறது. இதில் ஜினவாணி எனும் சரஸ்வதி கற்சிலை பாழடைந்த நிலையில் உள்ளது.
# திருநறுங்கொண்டை அப்பாண்டைநாதர் ஜிநாலயம்

## பத்மாவதி அம்மன் கோயில்

மலையின் தெற்குபுறமாகப் பத்மாவதியம்மன் கோயில் பொ.ஊ. 1996 ஆம் ஆண்டு கட்டப்பட்டது. இதன் கருவறையில் சலவைக் கல்லாலான பத்மாவதி மற்றும் பார்சுவநாதர் ஆகியோரின் திருவுருவங்கள் வைக்கப்பட்டுள்ளன. இதற்கு முன்பாக பெரிய மண்டபம் கட்டப்பட்டுள்ளது.
# திருநறுங்கொண்டை அப்பாண்டைநாதர் ஜிநாலயம்

## கோபுரம்

இவ்வணைத்து கோயில்களையும் உள்ளடக்கியவாறு, மதிற்சுவர் கட்டப்பட்டுள்ளது. இம்மதிலுக்கு வலுவூட்டும் வகையில் குன்றின் கிழக்கு பகுதியில் பெரிய வரிக்கற்களை அடுக்கி கோட்டை அரண் போல இவ்வமைப்பு உள்ளது. இப்பிரதான சுவரையொட்டி கிழக்கு புறமாக கோபுரம் அமைக்கப்பட்டுள்ளது. கருவறையின் நேர்கிழக்காய் செங்குத்தாக பள்ளம் இருப்பதால் கோபுரம் சற்றுத்தள்ளி தென்கிழக்காக அமைந்துள்ளது. இதன் காலம் பொ.ஊ. 17 ஆம் நூற்றாண்டு. மலைமீது கோயிலை அடைய 51 பெரிய படிக்கட்டுகள் உள்ளன.
# திருநறுங்கொண்டை அப்பாண்டைநாதர் ஜிநாலயம்

## சமணச் சிற்பங்கள்

பல்வேறு கற்சிற்பங்களும்,சுதைச் சிற்பங்களும் இக்கோயிலில் உள்ளன.
# திருநறுங்கொண்டை அப்பாண்டைநாதர் ஜிநாலயம்

## சமணச் சிற்பங்கள்

#### ரிஷபநாதர்

அப்பாண்டைநாதர் கோயிலின் வடக்கு மண்டபத்தில் 104 செ.மீ உயரமும் 60 செ.மீ அகலமும் கொண்ட ரிஷபநாதர் சிற்பம் உள்ளது. இச்சிற்பம் அகன்று பரந்த உடலமைப்புடனும், சதுர வடிவ முகத்துடனும் அமர்ந்த கோலத்தில் காட்சியளிக்கிறது. இச்சிலைக் காட்டும் கண் மூடிய தியானம், வடித்த காதுகள். மலர்ந்த முகம், நிமிர்ந்த அசைவற்ற உடல் ஆகிய தன்மைகள் பொ.ஊ. 10 ஆம் நூற்றாண்டை சேர்ந்த சோழர் கலைப்பாணியாகும்.
# திருநறுங்கொண்டை அப்பாண்டைநாதர் ஜிநாலயம்

## சமணச் சிற்பங்கள்

#### சந்திரநாதர்

இங்குள்ள சந்திரநாதர் 130 செ.மீ உயரமும் 117 செ.மீ அகலமும் கொண்ட சந்திரநாதரின் பெரிய சுதை வடிவம் காணப்படுகிறது. இவர் தியான்த்தில் பரந்த உடலமைப்பினையும், அகன்ற மார்பினையும், மூடிய கண்களையும் பெற்றுள்ளார். இவரது இருபுறமும் சாமரம் வீசுவோர் சிம்மங்களும் காட்டப்பட்டுள்ளது. இவரது பின்புறம் திண்டும், தலையில் சுருண்ட முடியும், நீண்ட காதுகளும் தெளிவாக உள்ளது. தலையின் பின்புறம் அடைவட்ட பிரபையும், முக்குடையும் காணப்படுகிறது.
# திருநறுங்கொண்டை அப்பாண்டைநாதர் ஜிநாலயம்

## உலோகப் படிமங்கள்

இக்கோயிலில் பல உலோகப்படிமங்கள் காணப்படிகிறது, பெரும்பாலனவற்றின் காலம் பொ.ஊ. 16 ஆம் நூற்றாண்டைச் சார்ந்தவை ஆகும். சில படிமங்கள் சோழர் காலத்தைச் சார்ந்தவை ஆகும்.
# திருநறுங்கொண்டை அப்பாண்டைநாதர் ஜிநாலயம்

## உலோகப் படிமங்கள்

#### சந்திரநாதர்

இவரின் உலோகப்படிமம் பீடம் முதல் 37 செ.மீ உயரம் கொண்டுள்ளது. இவர் நீண்டு ஒடுங்கிய உடலமைப்பையும், தொங்கவிடப்பட்ட கைகளையும், வளைவின்றி அமந்த கால்களையும் கொண்டுள்ளார். சதுர வடிவ முக அமைப்பும், மூடிய கண்கள் என இயற்கையாக காட்சி தருகிறது. பொ.ஊ. 13 ஆம் நூற்றாண்டில் இந்த நடுநாட்டு பகுதியை ஆட்சிபுரிந்த ஆளப்பிறந்தான் மோகன்கச்சிராயன் என்னும் காடவராய சிற்றரசன் திருநருங்கொண்டை கீழைப்பள்ளிக்கு இதை வழங்கியுள்ளான். இதனை அப்பீடத்திலுள்ள சாசனம் மூலம் அறியலாம்.  
இப்படிமம் கச்சிநாயகர் எனப்பெயர் பெற்றிருந்தது. இக்கோயிலில் உள்ள படிமங்களில் இதுவே பழமையானது.
# திருநறுங்கொண்டை அப்பாண்டைநாதர் ஜிநாலயம்

## உலோகப் படிமங்கள்

#### நேமிநாதர்

நேமிநாதர் படிமம் 80 செ.மீ உயரமும் 21 செ.மீ அகலமும் கொண்டது. நின்ற கோலத்தில் காட்சியளிக்கும் இவரது தோற்றம் கம்பீரமாகவும் வட்ட வடிவ தலையமைப்பும், அதில் முத்துக்கள் கோர்க்கப்பட்டதைப் போன்ற முடியமைப்பும், புன்முருவல் பூத்த முகம், மெல்லிய மூடிய கண்கள், நீண்ட பருத்த உடலமைப்பு கொண்டதாகும். இப்பீடத்தில் கீழ்கண்ட வாசகம் பொறிக்கப்பட்டுள்ளது:  
தேவலைக்கு முன்பாக உள்ள எழுத்துக்கள் தேந்த நிலையில் உள்ளதால் படித்தறிய இயலவில்லை.
# திருநறுங்கொண்டை அப்பாண்டைநாதர் ஜிநாலயம்

## உலோகப் படிமங்கள்

#### தீர்த்தங்கரர்

தீர்த்தங்கரர் படிமம் 43 செ.மீ உயரமும், 29 செ.மீ அகலமும் கொண்டுள்ளது. சதுரவடிவ பீடத்தில் தாமரை மலரில் நின்றவாறு உள்ள இத்தீர்த்தங்கரர் வட்ட வடிவ முகமும் வயிற்றில் மடிப்பும் இயல்பாகப் பெற்றுள்ளார். இதன் பீடத்தில் கீழ்கண்டவாறு எழுதப்பெற்றுள்ளது.
# திருநறுங்கொண்டை அப்பாண்டைநாதர் ஜிநாலயம்

## உலோகப் படிமங்கள்

#### தருமதேவி

தருமதேவியின் இரு உலோகப்படிமங்கள் காணப்படுகிறது. இவற்றில் பெரிய தருமதேவியின் படிமம் 60 செ.மீ உயரத்துடன், திரிபங்க உடல் வளைவுடன் பத்ம பீடத்தில் நின்ற நிலையில் உள்ளது. இவரின் தலையில் கரண்ட மகுடம், கந்தமாலை, கழுத்தணிகள், கேயூரம், கைவளை, கங்கணம், பத்ரகுண்டலம், மேகலை முதலியவை அணிந்துள்ளார்.
# திருநறுங்கொண்டை அப்பாண்டைநாதர் ஜிநாலயம்

## கல்வெட்டுகள்

பொ.ஊ. 9ஆம் நூற்றாண்டைச் சேர்ந்த கல்வெட்டுகள், முதலாம் இராஜராஜ சோழன், முதலாம் இராஜேந்திர சோழன், முதலாம் குலோத்துங்கன், விக்கிரமசோழன், இரண்டாம் இராஜேந்திர சோழன், இரண்டாம் குலோத்துங்கன், மாறவர்ம விக்கிரம பாண்டியன் சடையவர்மன் சுந்தர பாண்டியன், ஏழிசை மோகன காடவராயன் ஆகியோரது காலங்களைச் சேர்ந்த 30க்கும் மேற்பட்ட கல்வெட்டுகள் திருநறுங்குன்றம் மலையில் காணப்படுகின்றன. இக்கல்வெட்டுக்கள் சமணக் கோயிலுக்கு நிவந்தங்கள் அளிக்கப்பட்ட விவரங்களைத் தெரிவிக்கின்றது. குன்றின் அருகில் உள்ள ஏரியின் பெயர், குந்தவைப் பேரேரி என்பதாகும்.
# திருநறுங்கொண்டை அப்பாண்டைநாதர் ஜிநாலயம்

## சமண படுகைகள்

அப்பாண்டைநாதர் கோயிலின் தெற்கே 40 அடி நீளமுள்ள கிழக்கு திசை பார்த்த இயற்கை குகையில், பன்னிரெண்டிற்கும் மேற்பட்ட கற்படுக்கைகள் செதுக்கப்பட்டுள்ளன. இவை ஒவ்வொன்றும் 10 அடி நீளமுடையதாகவும், இரண்டறை அடி அகலமுடையதாகவும் உள்ளது.
# திருநறுங்கொண்டை அப்பாண்டைநாதர் ஜிநாலயம்

## சமண மடம்

இக்குகைப்பள்ளியில் வீரசங்கம் என்ற சமணசங்கம் செயல்பட்டதாக கல்வெட்டுகளில் காணப்படுகிறது. இங்கு இருந்த சமணத்துறவிகள் சமணத்துறவிகள் தமிழகத்தின் பல பகுதிகளுக்கு சென்று சமணச்சிற்பங்களை செதுக்கியுள்ளனர். வீரசங்கம் என்ற சமணத்துறவிகளின் சங்கம் மடத்தின் ஒரு அங்கமாகத் திகழ்ந்திருக்க வேண்டும். காலம் பொ.ஊ. 9 ஆம் நூற்றாண்டு. சந்திரநாதர் கோயிலின் திருச்சுற்றின் அடிப்பகுதியில் காணப்படும் மூன்றாம் குலோத்துங்கனின் கல்வெட்டு பாடல் இவ்வீரசங்கத்தைப் பற்றி கூறுகிறது.  
திருநருங்கொண்டை மலைப்பதிகமும் இந்த வீரசங்கத்தைப் பற்றி பதிகப் பாடலில் குறிப்பிடுகிறது.
# திருநறுங்கொண்டை அப்பாண்டைநாதர் ஜிநாலயம்

## இலக்கியங்கள்

இக்கோயில் குறித்து அப்பாண்டநாதர் உலா, திருமேற்றிசை அந்தாதி, திருநருங்கொண்டை மலைப்பதிகம், திருநறுங்கொண்டை தோத்திரமாலை ஆகிய நூல்கள் இயற்றப்பட்டுள்ளன.